### | | | | --- | --- | | | | | --- | | **Teknik- og Miljøudvalget** 3. marts 2016 Sagsnr. 710-2015-41888 Dok.nr. 710-2016-25031 Jytte Jeppesen | | 25.                 Forslag til lokalplan nr. 368 - Dommerparken i Hammel og kommuneplantillæg nr. 16 - Åbent

###

|  |  |
| --- | --- |
| Tidl. politisk behandling | BY, 24.06.14, pkt. 127 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag til
Lokalplan nr. 368 - Dommerparken i Hammel og tillæg nr. 16 til Kommuneplan 13”.

Området ligger centralt i Hammel imellem [adresse],
Anbækvej og Industrivej og udgør et areal på godt 16 ha.

Formålet med lokalplanen og kommuneplantillægget er at skabe
det planmæssige grundlag for at realisere masterplanen for Dommerparken, som
blev vedtaget af Byrådet 24. juni 2014.

Lokalplanen skal give mulighed for at realisere masterplanen
i sin helhed og for i første omgang at opføre dels et plejecenter og dels
områdets første etageboligprojekt. Samtidig skal planen fastlægge områdets vej-
og stistruktur og give mulighed for at etablere en rekreativ, grøn forbindelse med
anlæg for midlertidige aktiviteter. Det skal sikres, at der kan etableres vejadgang
til området fra [adresse] og fra [adresse].

Herudover skal lokalplanen give mulighed for, at der kan
etableres en støjvold

som en del af den rekreative forbindelse og som visuel og
lydmæssig afskærmning mod de eksisterende virksomheder sydvest for området.

Endelig skal lokalplanen sikre mulighed for, at der på sigt
kan detailplanlægges for bl.a. et grønt område med regnvandsbassin, flere
tæt-lav bebyggelser og etageboliger i området samt lettere erhvervstyper langs
nordsiden af Industrivej.

Udbygningen af masterplanens område vil ske etapevist, og
lokalplan nr. 368 er kun detaljeret for delområderne A, B, C og D, der omfatter
plejecenterområdet og det gennemgående grønne område samt to områder til ny
boligbebyggelse. For 12 af de i alt 16 delområder har lokalplanen kun status
som en rammelokalplan. For disse områder vil der skulle vedtages en mere detaljeret
lokalplan for at give konkrete byggemuligheder.

Lokalplan nr. 368 erstatter ”Lokalplan nr. 28 - Industrivej,
[adresse], [adresse] og [adresse]”, der ophæves helt med denne lokalplans
vedtagelse.

Med kommuneplantillæg nr. 16 udlægges fem nye rammeområder
til erstatning for rammeområderne 3.BL.2 og 3.BL.3. De nye rammeområder
udlægges til boligformål, centerformål, offentlige formål og erhvervsformål.
Endvidere udvides rammeområde 3.BO.2 nord for [adresse].

**VURDERING**

Lokalplanen er udarbejdet med udgangspunkt i ”Dommerparken –
masterplan for byomdannelsesområdet i Hammel” fra 2014.

[adresse] har siden 2009 erhvervet en del af
ejendommene i området. På tidspunktet for lokalplanforslagets godkendelse er
størstedelen af lokalplanområdet dog ejet af forskellige lodsejere.

Lokalplanområdet er i Kommuneplan 13 udlagt som
byomdannelsesområde efter planloven. Det betyder, at der gælder særlige regler
for bl.a. støj for virksomheder i og uden for lokalplanområdet i en
overgangsperiode på ca. otte år fra lokalplanens endelige vedtagelse. Det
betyder også, at boliger og anden støjfølsom anvendelse i overgangsperioden må
tåle en miljøbelastning fx i form af støjpåvirkning, der ligger over
miljøstyrelsens grænseværdier.

Teknik og Kultur har screenet lokalplanforslaget og forslag
til kommuneplantillægget efter ”Lov om miljøvurdering af planer og programmer”.
Det vurderes, at de miljømæssige konsekvenser som følge af lokalplanens og
kommuneplantillæggets gennemførelse er af en sådan karakter, at der skal
udarbejdes en egentlig miljøvurdering. Miljøvurderingen følger lokalplanforslaget.

**ØKONOMI**

I Budget 2015-2018 blev der afsat 4,5 mio. kr. til klargøring
og udvikling af Dommerparken i 2015, og i overslagsårene 2016, 2017 og 2018
blev der afsat 2,1,

8,3 og 8,2 mio. kr. samt en forventet statsrefusion efter
byfornyelsesloven på 1 mio. kr. hvert år.

I 2017-19 vil der blive foretaget nedrivning af de sidste
overflødiggjorte erhvervsbygninger, håndtering af evt. jordforurening og
byggemodning m.v. af området, i alt 16,5 mio. kr., forud for opførelsen af
plejecentret i 2018-19. Dertil kommer udgifter til byggeri af plejecentret.

Med den endelige vedtagelse af lokalplanen åbnes mulighed
for byggemodning af området, herunder et støjdæmpende anlæg bag ejendommene
langs Industrivej. Samtidig giver lokalplanen adgang til at ekspropriere
private arealer til de beskrevne formål.

Der er siden 2009 foretaget
kommunale opkøb af flere ejendomme i området. Derudover vil masterplanens
realisering forudsætte yderligere en række investeringer i området i form af
blandt andet opkøb, nedrivning og byggemodning med veje og grønne områder samt
opførelse af et nyt plejecenter.

En del af de kommunale
investeringer i lokalplanområdet og i den øvrige del af [adresse] vil indgå
i den områdefornyelse, hvortil staten har meddelt tilsagn om støtte i form af
refusion efter byfornyelsesloven.

I forbindelse med forslag til Budget
2017-20 vil der blive fremlagt forslag til anlægsprojekter for den indledende
byggemodning.

Der er lavet en samlet tidsplan for lokalplan, byggemodning
og plejecenterbyggeri. Tidsplanen tager sigte på indflytning i plejecentret
september 2019.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist
på mindst otte uger.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan
nr. 368 – Dommerparken i Hammel og tillæg nr. 16 til Kommuneplan 13” godkendes
og fremlægges i offentlig høring i otte uger.

**BESLUTNING**

**Bilag**

|  |  |
| --- | --- |
| Forslag til "Lokalplan nr. 368 - Dommerparken i Hammel og tillæg nr. 16 til Kommuneplan 13".pdf | 710-2016-109637 |
| Tid og procesplan for nyt plejecenter i Hammel | 710-2016-94142 |